ایچ ایشلر ناظیری سلیمان سویلو تورکیه حکومتی‌نین قرارلی آددیم‌لاری، گوونلیک گوجلرینین گؤستردیگی جسارت و میللتین اورتایا قویدوغو اعتماد ایله ترور تشکیلاتی پ.کا.کا-نین کؤکونو کسه‌جک‌لرینی سؤیله‌دی.
ناظیر تونجلی شهرینده کئچیردیگی بیر سیرا گؤروش‌لری زامانی دئدی کی، بیز دونیانین ان باها‌لی اراضی‌لرینده یاشاییریق. بیزیم اراضیمیزین قیمتینی دوشوروب الیمیزدن آلماق، اونو ایداره اولونماز حالا گتیرمک ایستییرلر. نه اوچون؟ بیر طرف‌دن اورتا دوغو نفتینی، دیگر طرف‌دن قافقازلارین نفتینی، اوزاق دوغو و افریقایا آوروپایا گئدیب چیخان معاصر ایپک یولونون مرکزینده یئرلشن اؤلکه‌میزی بو میللتین ایداره ائتمه‌سینی ایستمیرلر.
تورکیه‌نین جوغرافی آونتاژلارینی بو میللتین ایستیفاده ائتمه‌سینی ایستمه‌ین بعضی گوجلر، اؤلکه‌نین انرژی‌سینی ترورلا بیتیرمک ایستدیک‌لرینی وورغولایان سلیمان سویلو تررون کؤکونو کسمکده قرارلی اولدوق‌لارینی سؤیله‌دی.
